Shqipëri, koronavirus, tjetër viktimë, 27 rastet e reja
Humbet jetën pasdite një 75 vjeçar i cili vuante dhe nga sëmundje të tjera. 17 në total viktimat. Nga rastet e 24 orëve të fundit, 12 vetëm në Shkodër. Shkon në 304 totali. Mes tyre 9 fëmijë 
Një tjetër person me COVID 19 humbi sot jetën në spitalin Infektiv, duke e çuar në 17 numrin e viktimave. Pacienti 75-vjeçar “ka mbërritur në spital në gjendje të rëndë, teksa vuante nga post-hemorragjia cerebrale, diabeti dhe hipertensioni. Ai ishte testuar dhe kishte rezultuar pozitiv me Covid19, ndërkohë që, gjendja e tij shëndetësore është rënduar në mënyrë të menjëhershme. Pavarësisht përpjekjeve të mjekëve të Spitalit Infektiv për ta asistuar në kohë rekord, pacienti nuk ia ka dalë të mbijetojë”, shpjegoi ministria e Shëndetësisë. Në 24 orët e fundit, numri i rasteve të konfirmuara me COVID 19, shënoi të premten një nga shifrat më të larta, me 27 persona të prekur, duke e çuar në 304 totalin e të infektuarve. Mosha mestare e tyre është 50 vjeç. Ajo që bie në sy nga të dhënat e përditësuara nga Ministria e Shëndetësisë, është se 12 raste janë konfirmuar vetëm në Shkodër, në dy rrethe familjare. Mes tyre është dhe një fëmijë 13 vjeçar. Sipas zëvendës ministres Mira Rakacolli “”. Deri më tani janë 9 fëmijë të prekur, me një moshë mesatare prej 8 vjeç, në gjendje të stabilizuar. Përveç Shkodrës, rastet e reja të 24 orëve të fundit, janë identifikuar dhe në 6 qytete të tjera të vendit. Deri më tani Tirana mbetet epiqendra e epidemisë me 146 raste, me gati gjysmën e totalit, e pasuar nga Durrësi me 32 raste, Fieri me 25 raste, Shkodra me 22 raste, Korça me 16 raste dhe Lezha me 11 raste. Në të 11 qytetet e tjera, shfrat janë poshtë 8 rasteve. Në të dy spitale e Tiranës që trajtojnë rastet me koronavirus, janë 77 të shtruar, nga të cilët 4 janë në gjendje të rëndë. “shpjegoi zonja Rakacolli. Gjatë 24 orëve të fundit janë 13 të prekur të cilët janë shënuar, duke e çuar në 89 numrin e përgjithshëm të atyre që kanë dalë negativë pas dy testeve të njëpasnjëshme.